Jón Daði Böðvarsson

Selfoss

Böðvarsson fikk 80 kamper for UMF Selfoss i løpet av sin tid i klubben. Selv om klubben rykket ned i 2012, ble Böðvarsson kåret til årets unge spiller på Island, noe som gjorde han ettertraktet for utenlandske klubber.

Viking

Böðvarsson signerte en 3-årskontrakt med klubben 30. november 2012. Spilleren fikk sin debut i Tippeligaens 1. runde mot Molde 15. mars 2013. Første seriemål kom i runden etter, borte mot Sarpsborg 08. Dette ble spillerens eneste mål i løpet av Tippeliga sesongen 2013. I 2014-sesongen startet Böðvarsson sammen med resten av Viking laget med en rekke gode resultater. Både lagets og spillerens prestasjoner falt utover sesongen, og laget endte på en 10.-plass. Böðvarsson mottok etter 2014-sesongen William Danielsens minnepokal av klubbens æresmedlemkollegium, for god sportslig utvikling. 
2015-sesongen startet med begrenset spilletid for den islandske spissen. Böðvarsson mistet i tillegg plassen i førsteellveren hos det islandske landslaget som kjempet om avensement til EM i fotball 2016. I juni 2015 spekulerte medier om at spilleren allerede hadde bestemt seg for å forlate klubben ved kontraktslutt etter endt sesong. Juli 2015 la den tyske 2. Bundesliga klubben Kaiserslautern inn bud på spilleren, men Viking som nettopp hadde mistet Veton Berisha valgte å takke nei til tilbudet, selv om spilleren kun hadde 6 måneder igjen av kontrakten. Den tyske klubben kom med et ytterligere forbedret bud august 2015, men Viking valgte igjen å takke nei til tilbudet. Det ble spekulert i medier om at tilbudet hadde en totalramme på rundt 5 millioner kroner. Böðvarsson spilte 29 kamper, derav 22 fra start, i sin siste sesong for klubben. Islendingen bidro i tillegg med 9 mål og 4 målgivende pasninger i løpet av sesongen.

Kaiserslautern

17. juli 2015 ble det offentliggjort at Böðvarsson hadde undertegnet en avtale på 2,5 år med den tyske 2. Bundesliga klubben Kaiserslautern, gjeldende fra 1. januar 2016. Debuten kom hjemme på Fritz Walter-Stadion i en 2 - 2 kamp mot Union Berlin 5. februar 2016. Böðvarsson startet kampen, men ble byttet ut etter 70 minutter. Første mål for klubben kom i en kamp borte mot 1. FC Nürnberg på Grundig Stadion 4. mars 2016. Kaiserslautern endte til slutt på en 10.-plass i 2. Bundesliga.

Wolverhampton

2. august 2016 undertegnet Böðvarsson en 3-årskontrakt med den engelske championship-klubben Wolverhampton. Overgangssummen ble spekulert i å ligge på omrking 22 millioner kroner. Böðvarsson fikk sin debut mot Rotherham United FC på New York Stadium 8. august 2016, og fastsatte resultatet likefullt til 2 - 2 i sin debutkamp. Böðvarsson ble historisk med sin debut, ved å være spiller nummer 1000 som har spilt for klubben i ligaen gjennom tidene. Wolverhampton endte på en 15. plass i 16/17-sesongen.

Reading

14. juli 2017 ble det offentliggjort at Böðvarsson hadde undertegnet en 3-års kontrakt med championship-klubben Reading.

Millwall

12. juli 2019 skrev han under for Millwall FC.

Internasjonal karriere

Jón Daði Böðvarsson fikk sin internasjonale debut for Island i en vennskapskamp mot Andorra 14. november 2012. Böðvarsson spilte fra start i EM kvalifiseringskampen mot Kasakhstan 6. september 2015. Kampen endte 0 - 0, men sikret Island et historisk avansement til sitt første internasjonale sluttspill noensinne.
Han ble tatt ut i Islands EM-tropp til EM i Frankrike 2016.
Han ble tatt ut i Islands tropp til VM i fotball 2018 i Russland.